Document ID: 32008R0097

KOMISIJAS REGULA (EK) Nr. 97/2008
(2008. gada 1. februāris),
ar ko 2007./2008. tirdzniecības gadam nosaka papildu daudzumu ĀKK valstu un Indijas izcelsmes niedru jēlcukura piegādei rafinēšanas uzņēmumiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2006. gada 20. februāra Regulu (EK) Nr. 318/2006 par cukura tirgu kopīgu organizāciju (1) un jo īpaši 29. panta 4. punkta otro daļu,
tā kā:
(1)
Regulas (EK) Nr. 318/2006 29. panta 4. punktā ir noteikts, ka tiek apturēta ievedmuitas piemērošana minētās regulas VI pielikumā norādīto valstu izcelsmes niedru jēlcukura ievedumiem attiecībā uz papildu daudzumu, kas vajadzīgs, lai 2006./2007., 2007./2008. un 2008./2009. tirdzniecības gadā nodrošinātu pietiekamu piegādi Kopienas rafinēšanas uzņēmumiem.
(2)
Minētais papildu daudzums, pamatojoties uz Komisijas veikto visaptverošo jēlcukura piegādes bilances prognozi, jāaprēķina atbilstīgi 19. pantam Komisijas 2006. gada 28. jūnija Regulā (EK) Nr. 950/2006, ar ko 2006./2007., 2007./2008. un 2008./2009. tirdzniecības gadam nosaka sīki izstrādātus piemērošanas noteikumus cukura produktu ievešanai un rafinēšanai atbilstīgi dažām tarifu kvotām un preferenču nolīgumiem (2). Piegādes bilance 2007./2008. tirdzniecības gadam liecināja, ka Kopienas rafinēšanas uzņēmumu vajadzību segšanai jāieved papildu daudzums jēlcukura.
(3)
Ar Komisijas 2007. gada 20. decembra Regulu (EK) Nr. 1545/2007, ar ko nosaka papildu daudzumu ĀKK valstu un Indijas izcelsmes niedru jēlcukura piegādei rafinēšanas uzņēmumiem laikā no 2007. gada 1. oktobra līdz 2008. gada 30. septembrim (3), noteikts pirmais papildu daudzums 80 000 tonnu apjomā, lai 2007./2008. tirdzniecības gada pirmajos mēnešos veiktu neatliekamas vajadzīgās piegādes. Saistībā ar ekonomiskās partnerības nolīgumiem papildu piekļuve tirgum attiecībā uz cukuru tiks nodrošināta tikai 2008./2009. tirdzniecības gadā. Atbilstīga rafinēšanai paredzēta jēlcukura piegāde rafinēšanas nozarei 2007./2008. tirdzniecības gadā tādējādi ir atkarīga no papildu daudzumu pieejamības. Lai nodrošinātu šo piegādi, ir lietderīgi atļaut piegādāt cukura papildu daudzumu 120 000 tonnu apjomā 2007./2008. tirdzniecības gadam.
(4)
Minēto pietiekamo piegādi rafinēšanas uzņēmumiem iespējams garantēt tikai tad, ja tiek izpildīti starp saņēmējvalstīm noslēgto tradicionālo eksporta līgumu nosacījumi. Tādēļ vajadzīgs sadalījums starp saņēmējvalstīm vai saņēmējvalstu grupu. Indijai atļaut piegādāt 4 000 tonnu. Tādējādi Indijai piešķirtais papildu daudzums 2007./2008. tirdzniecības gadā saskan ar tās daļu kopējā papildu daudzumā 2006./2007. tirdzniecības gadā. Pārējie daudzumi jānosaka ĀKK valstīm, kas ir kopīgi apņēmušās noteikt kārtību par piešķirto daudzumu sadali tā, lai nodrošinātu pietiekamu piegādi rafinēšanas uzņēmumiem.
(5)
Šajā regulā paredzētie pasākumi ir saskaņā ar Cukura pārvaldības komitejas atzinumu,
IR PIEŅĒMUSI ŠO REGULU.
1. pants
Papildus Regulā (EK) Nr. 1545/2007 noteiktajiem daudzumiem 2007./2008. tirdzniecības gadam niedru jēlcukura papildu apjoms noteikts 120 000 tonnu apjomā (izteikts baltā cukura ekvivalentā):
a)
116 000 tonnu, kas izteiktas baltā cukura ekvivalentā un kura izcelsmes valsts ir kāda no Regulas (EK) Nr. 318/2006 VI pielikumā norādītajām valstīm, izņemot Indiju;
b)
4 000 tonnu Indijas izcelsmes cukura, kas izteiktas baltā cukura ekvivalentā.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 1. februārī

Labels: 3
18
17